北宋 秦观 《摩诘辋川图跋》

余曩卧病汝南。友人高符仲

携摩诘辋川图。过直中相

示。言能愈疾。遂命童持于枕

旁阅之。恍入华子冈。泊文杏

竹里馆。与斐（应作裴）迪诸人相酬唱。忘

此身之匏系也。因念摩诘画。意

在尘外。景在笔端。足以娱性

情而悦耳目。前身画师

之语非谬已。今何幸复睹

是图。仿佛西域雪山。移置眼

界。当此盛夏。对之凛凛如立

风雪中。觉惠连所赋。犹未尽

山林景耳。吁。一笔墨间。向得

之而愈病。今得之而清暑。善观

者宜以神遇而不徒目视也。五月

二十日。高邮秦观记。